Document ID: /roh_data/filtered/fineweb-2-filterrobots_roh.jsonl.gz/71066

Anteriura miniera Bellaluna vegn renovada
- Glindesdi, 23.9.2019, 11:45
-
Emprima emissiun:
- Glindesdi, 23.9.2019, 11:45, RTR
Las restanzas da l'anteriura miniera Bellaluna tranter Filisur e Bravuogn vegnan restauradas. Uschia vegnan las trais pitgas che faschevan part ad in bajetg che cumpigliava in furn per luentar metals francadas cun ancras sin la terra. Uschia na pon els betg pli sballunar.
Tenor infurmaziuns da la vischnanca Bravuogn Filisur duessan las lavurs esser a fin la fin da quest october. La primavaira duessan lura anc vegnir fatgas las lavurs da semnar, plinavant duessan vegnir installadas tavlas dinfurmaziun. Ils custs muntan a radund 360'000 francs. Finanziada vegn la renovaziun entras donaziuns e contribuziuns dal maun public.
Impurtant center industrial
Durant plirs tschientaners vegnivan en la miniera da Bellaluna explotads metals. Grazia il guaud che purscheva blera laina dad arder era il lieu era ideal per explotar metals or da la crappa che vegniva manada surtut dal Grischun Central e da Tavau a Filisur. Propi rendì ha la ferraria mai, il 1840 è la firma chelavurava ils metals ida bancrut. Oz èn anc da vesair differents mirs da lanteriura ferraria che vegnan ussa sanads.